Document ID: /roh_data/filtered/fineweb-2-filterrobots_roh.jsonl.gz/66558

Dapi pliras emnas hajan las regiuns en il sid da las Alps strusch gì plievgia u naiv, avertescha il chantun Grischun. E las prognosas da l’aura na laschian betg spetgar che la setgira en il sid sa schluchia.
Scumond da fieu
Perquai vala vinavant in scumond absolut da far fieu en il liber per la Mal Mesolcina, la Val Calanca, il Puschlav e la Bregaglia – sco era per il chantun Tessin. Cigarettas na dastgian betg vegnir bittadas davent malprecautamain.
Privel moderà en il Grischun
En il Grischun dal Nord regia en la Val dal Rain da Cuira ed en la Tumleastga in privel d’incendis moderà. Tgi che vul far fieu per grillar, duai far quai cun gronda precauziun ed en fuainas fixas.